
Nr.147-d
Par novada fizikas 9. - 12.klašu olimpiādi

tiešsaistes formā

Pamatojoties uz Ministru kabineta 05.06.2012. noteikumu Nr. 384 „Mācību priekšmetu olimpiāžu organizēšanas noteikumi” 8.punktu un Tukuma novada Izglītības pārvaldes nolikuma 11.25.punktu, nosaku:

1. organizēt Tukuma, Engures un Jaunpils novadu fizikas olimpiādi pārraudzītā tiešsaistes režīmā, izmantojot olimpiādes tīmekļa vietni (turpmāk – olimpiāde), Tukuma 2.vidusskolā 2017.gada 20.janvārī plkst.10.00. – 13.00;
2. olimpiādes rīcības komisiju šādā sastāvā:

2.1. par olimpiādi atbildīgā persona – Marita Bērziņa - Tukuma novada Izglītības pārvaldes vadītāja vietniece (turpmāk – atbildīgā persona);
2.2. rīcības komisijas locekļi:

2.2.1. Uģis Bērziņš - informātikas skolotāju metodiskās apvienības (turpmāk – MA) vadītājs, Tukuma 2.vidusskolas direktora vietnieks;
2.2.2. Sanita Birzniece - fizikas skolotāju metodiskās apvienības (turpmāk – MA) vadītāja, Tukuma 2.vidusskolas direktora vietniece;
2.2.3. Ilze Inkina – Jaunpils vidusskolas fizikas skolotāja;
3. atbildīgais par olimpiādes norises telpām, datortehnikas sagatavošanu tiešsaistes olimpiādei, tehnisko nodrošinājumu un tehnisko atbalstu olimpiādes laikā – Uģis Bērziņš - informātikas skolotāju MA vadītājs, Tukuma 2.vidusskolas direktora vietnieks;
4. olimpiādes vadītājus (katrā olimpiādes norises telpā viens vadītājs):

4.1.  Agrita Apine - Tukuma 2.pamatskolas skolotāja;

4.2.  Linda Otto – Tukuma Vakara un neklātienes vidusskolas direktora vietniece; 
4.3.  Ilga Jēgere - Tukuma E.Birznieka – Upīša 1.pamatskolas skolotāja.

5. olimpiādes žūrijas komisiju šādā sastāvā:
5.1. komisijas priekšsēdētāja – Sanita Birzniece - fizikas skolotāju MA vadītāja, Tukuma 2.vidusskolas direktora vietniece;
5.2. komisijas locekļi ir olimpiādes dalībskolu fizikas skolotāji, kuri ir norādīti izglītības iestādes par olimpiādi atbildīgajai personai iesūtītajā pieteikumā;
6. olimpiādes vadītāji:

6.1. ierodas Tukuma 2.vidusskolā ne vēlāk kā 1 stundu pirms olimpiādes sākuma;

6.2. vienu stundu pirms olimpiādes sākuma pārliecinās par olimpiādes norises telpas kārtību, par interneta pieslēgumu, par datortehniku;

6.3. 45 minūtes pirms olimpiādes sākuma sagatavo nepieciešamos materiālus katram dalībniekam;
6.4. ne vēlāk kā 30 minūtes pirms olimpiādes no atbildīgās personas saņem dalībnieku olimpiādes uzsākšanas paroli;

6.5. ne agrāk kā 15 minūtes pirms olimpiādes sākuma pēc izglītojamo saraksta, kuru ir iedevusi atbildīgā persona, ielaiž izglītojamos datortelpās, kurās katram izglītojamajam ir dators, papīra lapa (rūtiņu) un formulu lapas;

6.6. pats personīgi ievada olimpiādes pārlūkprogrammā katra izglītojamā uzsākšanas paroli;

6.7. nodrošina, lai skolēnam olimpiādes laikā interneta pārlūkprogrammā būtu atvērti tikai olimpiādes uzdevumi un netiktu lietotas citas datorprogrammas;
7. izglītojamie – olimpiādes dalībnieki:

7.1. piedalās olimpiādē vienā, savai klasei atbilstošā vecumā grupā;

7.2. ierodas uz olimpiādi 25 minūtes pirms olimpiādes sākuma, līdzi ņemot personu apliecinošu dokumentu, pieejas lietotājvārdu un paroli, rakstāmpiederumus (pildspalva, 1 parastais zīmulis, 1 krāsainais zīmulis), lineālu, dzēšgumiju;

7.3. olimpiādes laikā atļauts izmantot kabatas skaitļotājus, kuri nav aprīkoti ar bezvadu komunikācijas un simbolisku aprēķinu funkcijām;

7.4. olimpiādes laikā melnrakstam izmanto olimpiādes vadītāja sagatavotās papīra (rūtiņu) lapas, uz kurām izglītojamais uzraksta savu vārdu, uzvārdu, skolu, klasi. Melnraksta lapas pēc olimpiādes sešus mēnešus glabājas pie par olimpiādi atbildīgās personas.
Vadītājs


(personiskais paraksts)

